ตลาดหุ้นเอเชียผันผวน นลท.จับตาจีนเปิดซื้อขายหุ้นบนกระดาน STAR Market วันแรก
ตลาดหุ้นเอเชียผันผวน นลท.จับตาจีนเปิดซื้อขายหุ้นบนกระดาน STAR Market วันแรก
ตลาดหุ้นเอเชียผันผวน นลท.จับตาจีนเปิดซื้อขายหุ้นบนกระดาน STAR Market วันแรก
22 ก.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในเช้าวันนี้ ขณะที่นักลงทุนจับตาจีนเริ่มเปิดการซื้อขายกระดานหุ้นวิทยาศาสตร์และนวัตกรรมด้านเทคโนโลยี (STAR Market) ในวันนี้ โดยกระดานหุ้น STAR Market จะมีลักษณะคล้ายดัชนี Nasdaq ของตลาดหุ้นสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,394.75 จุด ลดลง 72.24 จุด, -0.34%
ดัชนี SSE Composite ตลาดหุ้นจีนเปิดวันนี้ที่ 2,925.79 จุด เพิ่มขึ้น 1.59 จุด, +0.05%
ดัชนี HSI ตลาดหุ้นฮ่องกงเปิดวันนี้ที่ 28,612.28 จุด ลดลง 153.12 จุด, -0.53%
ดัชนี TAIEX ตลาดหุ้นไต้หวันเปิดวันนี้ที่ 10,910.50 จุด เพิ่มขึ้น 37.31 จุด, +0.34%
ดัชนี KOSPI ตลาดหุ้นเกาหลีใต้เปิดวันนี้ที่ 2,090.35 จุด ลดลง 4.01 จุด, -0.19%
ดัชนี FTSE STI ตลาดหุ้นสิงคโปร์เปิดวันนี้ที่ 3,369.76 จุด ลดลง 8.20 จุด, -0.24%
ดัชนี FBMKLCI ตลาดหุ้นมาเลเซียเปิดวันนี้ที่ 1,658.28 จุด เพิ่มขึ้น 0.09 จุด, +0.01%
รายงานระบุว่า บริษัทกลุ่มแรกจำนวน 25 รายได้นำหุ้นเข้าจดทะเบียนซื้อขายบนกระดาน STAR Market
ทั้งนี้ STAR Market ได้รับการออกแบบให้เป็นตลาดซื้อขายหุ้นของบริษัทในภาคธุรกิจเกิดใหม่ด้านกลยุทธ์และเทคโนโลยีขั้นสูง อาทิ เทคโนโลยีสารสนเทศยุคใหม่ อุปกรณ์ที่ก้าวล้ำ วัสดุใหม่ๆ พลังงานใหม่ การประหยัดพลังงาน และการปกป้องสิ่งแวดล้อม และชีวการแพทย์
สำนักข่าวซินหัวรายงานว่า คณะกรรมการกำกับหลักทรัพย์และตลาดหลักทรัพย์ของจีนจะผ่อนคลายกฎเกณฑ์การเข้าจดทะเบียนในตลาด STAR Market อาทิ การอนุญาตให้บริษัทที่ยังไม่สามารถทำกำไรสามารถเข้าจดทะเบียนได้ แต่บริษัทเหล่านั้นจะต้องดำเนินการตามข้อกำหนดที่เข้มงวดขึ้นสำหรับการเปิดเผยข้อมูล